b'\n_START_ARTICLE_\nClaude Monet\n_START_SECTION_\nBakgrunn\n_START_PARAGRAPH_\nSom fem\xc3\xa5ring flyttet Claude med sin familie til Le Havre, hvor han senere begynte p\xc3\xa5 tegneskole._NEWLINE_Monet hadde i utgangspunktet tenkt \xc3\xa5 bli tegner, men da han var atten \xc3\xa5r ble han overtalt til \xc3\xa5 begynne \xc3\xa5 male av maleren Eugene Boudin. Monet reiste til Paris og begynte \xc3\xa5 studere malerkunst der.\n_START_SECTION_\nMaler\n_START_PARAGRAPH_\nMonet begynte som landskapsmaler. Mens han malte bildene sine stod han alltid ute. Han mente bildene m\xc3\xa5tte gj\xc3\xb8res ferdig p\xc3\xa5 stedet. P\xc3\xa5 grunn av fargen og den stadige lysforandringen i naturen, mente Monet at han m\xc3\xa5tte jobbe raskt med bildene. Han hadde for d\xc3\xa5rlig tid til \xc3\xa5 blande sammen fargene, s\xc3\xa5 han la fargene rett p\xc3\xa5 lerretet med lette str\xc3\xb8k._NEWLINE_Kunstretningen Claude Monet var med p\xc3\xa5 \xc3\xa5 utvikle er den som kalles impresjonismen. Ordet stammer fra det franske \xc2\xabimpression\xc2\xbb som betyr \xc2\xabinntrykk\xc2\xbb. Disse malerne var ikke s\xc3\xa5 opptatt av motivet som av inntrykkene de fikk av naturen. Monet sa engang at han \xc3\xb8nsket at han ble f\xc3\xb8dt blind og s\xc3\xa5 fikk synet tilbake, da kunne han begynne \xc3\xa5 male uten \xc3\xa5 vite hva han malte. Monet malte ofte flere bilder av samme motivet, men med forskjellige farger og lyssetting._NEWLINE_Vinteren 1895 oppholdt han seg i Sandvika i B\xc3\xa6rum og malte en rekke bilder med lokale motiver. Det mest kjent er gamle L\xc3\xb8kke bro i Sandvika. Maleriet ble hjemkj\xc3\xb8pt p\xc3\xa5 1990-tallet da det var lagt ut for salg. Kj\xc3\xb8pet ble finansiert av Den norske Arbeidsgiverforening, n\xc3\xa5 NHO. Maleriet befinner seg i Nasjonalgalleriets samlinger. Et annet kjent bilde med lokalt motiv er Kols\xc3\xa5stoppen._NEWLINE_I juni 1861 sluttet Monet seg til det f\xc3\xb8rste regimentet av det afrikanske lett kavaleriet som var utstasjonert i Algerie, Der skulle han etter planen v\xc3\xa6re utstasjonert i en periode p\xc3\xa5 7 \xc3\xa5r. Men bare to \xc3\xa5r senere ble han hardt rammet av tyfoidfeber. Hans tante, Marie-Jeanne Lecadre, intervenerte ham for \xc3\xa5 f\xc3\xa5 ham ut av h\xc3\xa6ren dersom han gikk med p\xc3\xa5 \xc3\xa5 fullf\xc3\xb8re et kunst-kurs ved en kjent kunstskole._NEWLINE_Etter utbruddet av den fransk-pr\xc3\xb8yssiske krig i juli 1870 s\xc3\xb8kte Monet tilflukt i England i september dette \xc3\xa5ret. Mens han var der studerte han maleriene til kjente kunstnere som John Constable og William Turner Joseph Mallord._NEWLINE_I mai 1871 forlot han London for \xc3\xa5 flytte til Zaandam, i Nederland, hvor han gjorde tjuefem malerier og det nederlandske politiet mistenkte ham for \xc3\xa5 drive revolusjon\xc3\xa6re aktiviteter mot staten. I oktober eller november 1871, vendte han tilbake til Frankrike. Monet levde fra desember 1871 til 1878 i Argenteuil, en landsby p\xc3\xa5 h\xc3\xb8yre bredd av Seinen n\xc3\xa6r Paris. I 1874 kom han tilbake til Nederland._NEWLINE_Monet og Camille Doncieux hadde giftet seg rett f\xc3\xb8r krigen, den 28. juni 1870. Og etter deres ekskursjon til London og Zaandam, hadde de flyttet til Argenteuil, i desember 1871. Det var p\xc3\xa5 denne tiden at Monet malte ulike arbeider av det moderne liv. Camille ble syk i 1876. De hadde en s\xc3\xb8nn sammen, Michel, som ble f\xc3\xb8dt den 17. mars 1878. Den 5. september 1879, d\xc3\xb8de Camille Monet av bekkenkreft i en alder av 32 \xc3\xa5r, Monet malte henne da hun l\xc3\xa5 p\xc3\xa5 d\xc3\xb8dsleiet._NEWLINE_Claude Monet d\xc3\xb8de 5. desember 1926 i Giverny, 86 \xc3\xa5r gammel. Han ligger gravlagt i Giverny. Claude Monets all\xc3\xa9 i Sandvika er oppkalt etter ham._NEWLINE_Det bildet som gav denne kunstnergruppen navnet impresjonister, er Monets kjente bilde \xc2\xabImpresjon av soloppgang\xc2\xbb._NEWLINE_Monet malte ofte serier med bilder av det samme motivet, malt p\xc3\xa5 forskjellige tider av dagen eller p\xc3\xa5 forskjellige \xc3\xa5rstider. P\xc3\xa5 denne m\xc3\xa5ten fikk han vist hvordan et motiv skifter karakter avhengig av lys og farge. Katedralbildene er eksempler p\xc3\xa5 en slik serie.'